APSTIPRINĀTS
ar Varakļānu novada domes 
25.07.2024. sēdes lēmumu Nr. 9.18.

VARAKĻĀNU NOVADA PILSĒTAS SVĒTKU NOFORMĒJUMA KONKURSA
“ZIEDU UN GAISMAS MASKAS 2024”
N O L I K U M S
 
1. Konkursa mērķi:  
1.1. Veicināt pilsētas svētku noskaņu Varakļānu pilsētas teritorijā. 
1.2. Rosināt radošu pašizteikšanos, apliecinot savu individualitāti, veidojot svētku  
       kompozīcijas/noformējumus (turpmāk – kompozīcija). 
1.3. Veicināt kultūras un mākslas aktivitātes novadā. 
1.4. Veicināt Varakļānu novada iedzīvotāju radošo līdzdalību svētku noskaņas veidošanā. 
 
2. Konkursa organizatori – Varakļānu novada pašvaldība, Varakļānu novada Kultūras centrs.
3. Dalībnieki – Varakļānu novada iedzīvotāji, darba kolektīvi, uzņēmumi vai citi interesenti, kas vēlas ar savu  noformējumu radīt svētku noskaņu pilsētā.  
4. Konkursa tēma – Ziedu, floristikas materiālu un gaismu kompozīcijas par tēmu “Ziedu un gaismas maskas 2024”. 
5. Pieteikšanās:
5.1. Kompozīciju līdzdalībai konkursā var pieteikt no 2024. gada 1. augusta   līdz              
       14. augustam. Tālrunis uzziņām 29240684, e-pasts: varaklanukn@inbox.lv  
5.2. Aizpildītu pieteikuma anketu iesniegt: 
5.2.1. Varakļānu novada Kultūras centrā (1. maija laukums 4, Varakļāni);  
5.2.2. nosūtot uz e-pastu: varaklanukn@inbox.lv  
6. Konkursa noteikumi:  
6.1. Konkursā tiks vērtēti Varakļānu pilsētā uzstādītie ziedu kompozīciju rotājumi, izmantojot visa veida dabas un floristikas materiālus – ziedus, koku, mālu u.tml. (materiālu iegāde ir pašu dalībnieku ziņā), kā arī dalībnieks nodrošina kompozīcijas izgaismošanu diennakts tumšajā laikā.  
6.2. Kompozīcijas jāizvieto ar Varakļānu novada Kultūras centru iepriekš saskaņotā vietā līdz 16. augusta plkst. 22:00. 
6.3. Pie kompozīcijas jāuzstāda no organizatoriem saņemtā vizītkarte, kura tiek sagatavota atbilstoši pieteikuma anketai. Vizītkarti varēs saņemt Varakļānu novada Kultūras centrā, piesakot savu darbu. Vizītkarte paliek dalībnieka īpašumā. 
6.4. Konkursa dalībnieki nodrošina savas kompozīcijas apskati Varakļānu pilsētas svētku laikā – no 16. augusta plkst. 22:00 līdz 17. augusta plkst. 20:00. 
6.5. Kompozīcijai jābūt skatāmai no publiski pieejamas vietas (iela, ceļš, laukums). 
6.6. Materiālu iegāde, kompozīcijas uzstādīšana un novākšana ir dalībnieku pārziņā un netiek kompensēta. 
6.7. Kompozīcijas autors ir atbildīgs par saskaņojumu ar ēkas/zemes īpašnieku, kur tiek uzstādīta kompozīcija. 
6.8. Piesakot darbu konkursam, dalībnieks piekrīt, ka organizatori visu informāciju, kas saistīta ar kompozīciju, var izmantot ar atsauci uz autoru, jebkuros plašsaziņas līdzekļos pilnā apjomā, t.sk., fiksēt fotogrāfijās.  
 
7. Konkursa vērtēšana un nominācijas: 
7.1. Darbus vērtēs pašvaldības domes deputāti, pieaicinot ekspertus. 
7.2. Tiks vērtēta kompozīcijas atbilstība svētkiem, ideja un tās realizācijas kvalitāte, pielietoto materiālu atbilstība un oriģinalitāte, radošums, objekta vizuālais koptēls, iekļaušanās apkārtējā vidē, atbilstība nolikuma prasībām. 
7.3. kompozīcijas tiek vērtētas pēc veidotāja četrās nominācijās: 
1) Individuālā; 
2) Biedrības vai iedzīvotāju apvienības; 
3) Uzņēmuma; 
4) Pašvaldības iestādes;  
7.4. Konkursa rezultāti tiks paziņoti pašvaldības mājas lapā www.varaklani.lv un sociālajos tīklos. 
7.5. Komisijai ir tiesības vērtēt arī konkursam nepieteiktos objektus, ja to noformējums atbilst konkursa nolikuma prasībām. Piešķirt apbalvojumu un paust citu informāciju par kompozīciju ir tiesības tikai saņemot autora piekrišanu.
[bookmark: _GoBack]7.6. Konkursa rezultātu kopsavilkums tiek sagatavots līdz 2024. gada 30. augustam. Dalībnieku apbalvošana tiek organizēta 10 darba dienu laikā pēc kompozīciju izvērtēšanas.
7.7. Katrā nominācijā tiek apbalvoti pirmo trīs vietu ieguvēji. Kopējais konkursa balvu fonds ir līdz EUR 800,00.

023.


 









PIETEIKUMS VARAKĻĀNU NOVADA 
PILSĒTAS SVĒTKU NOFORMĒJUMA KONKURSAM

“ZIEDU UN GAISMAS MASKAS 2024” 
2024. gada 16. – 17. augusts 
 
Pieteicējs    _____________________________________________ 
(fiz.pers. - vārds, uzvārds; juridiskas pers. -.nosaukums) 
 
___________________________________________________________ (kompozīcijas nosaukums) 
 
____________________________________________________________ 
(pieteicēja talruņa nr., e-pasts) 
 
_____________________________________________________________ (kompozīcijas izvietojuma adrese vai kadastra nr.) 
 
 
Nominācija – kompozīcija (atzīmēt atbilstošo ): 
· Individuālā 
· Biedrības vai iedzīvotāju apvienības 
· Uzņēmuma
· Pašvaldības iestāde

Iesniedzot Pieteikumu, piekrītu, ka informāciju, kas saistīta ar kompozīciju, izmantojot atsauci uz autoru, atļauju publicēt, t.sk., fiksēt fotogrāfijās.  



      _________________  	 	 	 	 	__________________________ 
	Datums 	 	 	 	 	 	 	 	 	Paraksts (atšifrējums)  

Pieteikuma anketu līdz 2024. gada 14. augustam iesniegt Varakļānu novada Kultūras centrā (pastkaste: 1. maija laukums 4 vai nosūtot to uz e-pastu varaklanukn@inbox.lv)
 
